Tervetuloa ohjelmaan. Minä olen Nuutisen Tia.
Onko mahdollista elää voittoisasti niin, -
että tunteet eivät vaikuttaisi siihen, miten elämme ja koemme?
Kyllä on mahdollista. Jumala on antanut omillensa -
Pyhän Henkensä auttajaksi, opettajaksi, puolustajaksi.
Tunteet ovat kyllä Jumalan luomia, mutta Hän ei ole tarkoittanut, -
että tunteet ohjaavat elämäämme.
Päinvastoin, voittoisan Jeesuksen oman arki nojautuu -
Jumalan sanaan ja Pyhän Hengen ohjaamaan elämään.
Ei siis sielun tunteisiin, vaan totuuteen.
No onko sitten mahdollista, kuten Paavali puhuu, olla aina iloinen, -
rukoilla lakkaamatta, kiittää jopa joka tilassa?
Ei siis tilasta, vaan tilassa.
Onko siis mahdollista se, mitä Raamattu puhuu?
Kyllä. Jumala ei antanut mitään, -
mikä Hänen Pyhän Henkensä avulla ei olisi mahdollista.
Ennen kuin Jeesus kavallettiin, Hän antoi opetuslapsilleen ohjeita.
"Älköön teidän sydämenne olko murheellinen.
Uskokaa Jumalaan, uskokaa minuun."
Hän ei sanonut jotakin, mitä tulisi vain silloin tällöin totella, -
vaan se oli selkeä kehoitus ja käsky.
Jeesus ei ollut herkkätunteinen, vaan viisas auttaja oppilailleen.
Hän kehotti ikään kuin laittamaan omat tunteensa -
tulevissa olosuhteissa kuriin.
Jeesus myös kertoi puhuvansa asioita sen tähden, -
että meillä olisi Hänessä rauha. Maailmassa meillä on ahdistus, -
"mutta olkaa turvallisella mielellä", Hän sanoi, -
"Minä olen voittanut maailman".
Jaakob opettaa kirjeessään oikeasta Sanan kuuntelemisesta -
ja puheesta.
Hän sanoo kohdassa Jaak. 1:21-22:
Hän myös sanoo Jaak. 3:2:
Olemme tottuneet ajattelemaan näitä sanoja ulkonaisen puheen kohdalla.
Mutta on olemassa sisäistä puhetta enemmän kuin ulkonaista.
Sinäkin tällä hetkellä olet täynnä sisäistä puhetta, joka vaikuttaa -
koko ihmiseen ja siihen, miten toimimme ja käyttäydymme.
Sisäinen puhe vaikuttaa siihen, miten koemme asiat ja elämän.
Joku tutkija on laskenut, että sisimmässämme on sanoja -
150 tai jopa 300 minuutissa.
Se merkitsee, että meillä on noin 50 000 ajatusta päivittäin.
Valtava määrä puhetta meidän sisäisessä maailmassa.
Ja se miten me puhumme sisimmässämme, vaikuttaa siihen, -
miten me tunnemme ja toimimme.
Puheen sävy ratkaisee, -
ahdistaako vai kokeeko olonsa mukavaksi ja onnelliseksi.
Joku on sanonut viisaasti, että sisäinen puhe on yhteyttä itseensä.
Mutta Jeesuksen omilla sen on myös mahdollista olla yhteyttä Jumalaan.
Sisäinen puhe on meidän ajattelua ja asennoitumista.
Jumala on puhunut meille sanansa kautta ja ilmaissut totuutensa.
Hän on ilmaissut tahtonsa, sen, mikä on parasta meille.
Nyt Hän haastaa meidät Pyhän Henkensä kautta -
kuuntelemaan enemmän Häntä. Olemaan Hänen kanssa samaa mieltä.
Mitäpä jos haastaisit kielteisen puheen, sen totutun tavan -
puhua sisäisessä maailmassasi?
Silloin ulkonainen käytöksesi ja elämäsikin voi muuttua.
Miksi tämä on niin tärkeää?
Meidät on kuin ohjelmoitu väärin. Sielu on kuin väärä tuomari, -
jota täytyy taivutella ja taivutella, kunnes se uskoo.
Pyhä Henki auttaa heikkouttamme tässä asiassa.
Eikä vain rukouselämässä, vaan kaikessa elämisessämme.
Roomalaiskirjeen luvussa kahdeksan, jakeesta neljä eteenpäin -
Paavali puhuu, että meidät on kutsuttu elämään -
Hengen mukaan. Ei sen vanhan eli lihan mielen mukaan, -
koska Hengen mukaan elävillä on Hengen mieli -
eli Jumalan mielenlaatu.
Sitten hän opettaa, että Hengen mieli on elämä ja rauha.
Eli on mahdollista vaikeissakin olosuhteissa kokea rauhaa -
ja tietoisuutta Jumalan elämästä.
Miksi? Koska se vanha ajattelu on vihollisuus Jumalaa vastaan.
Se ei alistu Jumalan lain alle eikä voikaan.
Mutta sitten Paavali opettaa, että emme enää ole lihan vallassa, -
vaan Hengen, siis Jumalan, jos kerran Jumalan Henki meissä asuu.
Jakeessa 26 Paavali opettaa Pyhän Hengen osuudesta -
tässä asiassa meidän kohdalla.
Henki ei vain auta rukoilemaan oikeita asioita oikealla tavalla, -
Hän auttaa katsomaan Jeesuksen sovitustyön voiton kautta asioita -
niin, että me rukoilemme voitosta käsin Jumalan tahdon mukaan.
Mutta ratkaisevaa arjen keskellä on se, ketä me kuuntelemme.
Minkälaista on sisäinen puheemme? Pysähdypä hetkeksi miettimään.
Jos Pyhä Henki Roomalaiskirjeen 8:26 mukaan -
auttaa meidän heikkouttamme, miten Hän sen tekee?
Tuo kreikan sana 'auttaa' on hyvin pitkä: sunantilambanomai.
Vaikea sana. Mutta kun sitä tutkii, -
'sun' tarkoittaa 'yhdessä jonkun kanssa', 'anti' 'jotakin vastaan' -
ja 'lambano' tarkoittaa 'tarttua johonkin'.
Se tarkoittaa, että Pyhä Henki sinun kanssasi haluaa tarttua -
niitä vääriä ajatuksia vastaan ja näyttää sinulle mikä on oikeaa.
Sen tähden Hän on puolustajasi.
Hän auttaa sinua ajattelemaan Jumalan tahdon mukaisesti niin, -
että voisit elää sisimmän rauhan kanssa ja jopa iloita -
tilanteessa, jossa iloa ei muuten kenties olisi.
Voit jopa löytää itsesi kiittämässä joka tilassa.
Olen joutunut sanomaan: "Herra, en ymmärrä mitä tässä on kiitettävä, -
mutta kiitän, koska sanasi sanoo."
Ja tiedätkö, aina kun ajattelet Jumalan sanan mukaisesti, -
se nostaa sisimpäsi vääristä tunteista siihen, mikä on oikeaa.
Eli Henki auttaa heikkouttamme.
Hän ei auta elämään siinä heikkoudessa, -
vaan auttaa ulos väärästä ajattelusta.
Jos tahdomme. Hän ei tee tahtoamme vastaan.
Voimme valita, miten ajattelemme.
On hyvä kysyä: "Pyhä Henki, miten minun pitäisi nähdä tämä asia? -
Anna minulle Jumalan näkökulma." Hän antaa sen.
Silloin ilmaisemme Jumalan edessä, että haluamme ajatella kuten Hän.
Haasta siis se kielteinen puhe.
Jos koet arvottomuutta ja rakkaudettomuutta, -
ota Sanasta niitä kohtia, joita Pyhä Henki on tuonut.
Hän on rakastanut minua jo ennen kuin Hänet tunsin.
Hän on kanssani ja minussa.
Jos sinä tarvitset parantumista, -
anna Pyhän Hengen muistuttaa siitä, kuka Jeesus on.
Hänen haavojensa hinnalla olemme parannetut.
Haasta se vanha, negatiivinen sisäinen puheesi.
Mitä jos ottaisit tavaksi pysähtyä kerran päivässä -
tai edes muutaman kerran viikossa Jumalasi edessä miettimään: -
Mitä olen viime aikoina puhunut itsessäni ja itselleni?
Olenko puhunut niitä asioita, jotka ovat Jumalan tahdon mukaisia?
Tämä ei ole jotain positiivista ajattelua, -
vaan Jumalan pelastustie myös arjen hetkiin.
Joskus tarvitsee vain pysähtyä ja antaa tila Jumalan Hengelle -
puhua sisimmässämme.
Pyydä myös, että Hän valaisee sisäiset silmäsi.
Antaisi ilmestyksen hengen siinä, mikä on nyt totta ja oikeaa.
Mikä on tärkeintä.
Silloin tulee mahdolliseksi löytää itsensä siltä paikalta, -
että voi säilyttää rauhan, vaikka tilanne olisi minkälainen tahansa.
Pyhä Henki on sinun auttajasi. Hän on puolustaja.
Aivan samoin kuin Jeesus kulkisi kanssasi arjen hetkissä.
Hän opettaa sitä, joka tahtoo olla opetettavissa.
Joka haluaa elää muutoksessa Jumalan kaltaisuuteen.
Tekstitys: Johanna Holmström